***Նախագիծ 13***

ՈՐՈՇՈՒՄ N

«\_\_\_\_\_\_»\_\_\_\_\_\_\_\_\_\_\_\_\_ 2020թ.

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԲԱՐԳՈՒՇԱՏ, ՍԶՆԱԿ, ԴԻՑՄԱՅՐԻ, ԽՈՐՁՈՐ, ԱՂՎԱՆԻ ԳՅՈՒՂԵՐԻ ՓՈՂՈՑՆԵՐԸ ԹՎԱՅԻՆ ԿԱՐԳՈՎ ԱՆՎԱՆԱԿՈՉԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 22-րդ կետով, համաձայն Հայաստանի Հանրապետության կառավարության 2005 թվականի դեկտեմբերի 29-ի «Հայաստանի Հանրապետության քաղաքային և գյուղական բնակավայրերում ներբնակավայրային աշխարհագրական օբյեկտների անվանակոչման, անվանափոխման, անշարժ գույքի` ըստ դրա գտնվելու և (կամ) տեղակայման վայրի համարակալման, հասցեավորման ու հասցեների պետական գրանցման կարգը հաստատելու և հասցեների գրանցման լիազոր մարմին սահմանելու մասին» N 2387-Ն որոշման և հաշվի առնելով համայնքի  ղեկավարի  առաջարկությունը, ***համայնքի ավագանին  ո ր ո շ ու մ  է.***

1. Հայաստանի Հանրապետության Սյունիքի մարզի Կապան համայնքի Բարգուշատ, Ազնակ, Դիցմայրի, Խորձոր, Աղվանի գյուղերի փողոցները անվանակոչել թվային կարգով` համաձայն 1-5 հավելվածների:

 2.Համայնքի ղեկավարին՝ սույն որոշումից բխող գործառույթներն իրականացնել օրենսդրությամբ սահմանված կարգով:

ՀԻՄՆԱՎՈՐՈՒՄ

**ԱՎԱԳԱՆՈՒ ՈՐՈՇՄԱՆ** ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ

Որոշման նախագծի ընդունման նպատակն է Սյունիքի մարզի Կապան համայնքի Բարգուշատ, Ազնակ, Դիցմայրի, Խորձոր, Աղվանի գյուղերը Հայաստանի Հանրապետության կառավարության 2005 թվականի դեկտեմբերի 29-ի «Հայաստանի Հանրապետության քաղաքային և գյուղական բնակավայրերում ներբնակավայրային աշխարհագրական օբյեկտների անվանակոչման, անվանափոխման, անշարժ գույքի` ըստ դրա գտնվելու և (կամ) տեղակայման վայրի համարակալման, հասցեավորման ու հասցեների պետական գրանցման կարգը հաստատելու և հասցեների գրանցման լիազոր մարմին սահմանելու մասին» թիվ 2387-Ն որոշմամբ հաստատված կարգի պահանջներին համապատասխանեցնելը` անվանակոչել ըստ փողոցների:

ՏԵՂԵԿԱՆՔ

ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

Սյունիքի մարզի Կապան համայնքի Բարգուշատ, Ազնակ, Դիցմայրի, Խորձոր, Աղվանի գյուղերի փողոցները թվային կարգով անվանակոչելու մասին համայնքի ավագանու որոշման ընդունման կապակցությամբ համայնքի բյուջեում եկամուտների ավելացում կամ նվազեցում չի նախատեսվում: